එසේ නම් ඉන්දික යනු බන්ධනාගාර ගතව සිටි අයෙක්ද? යන සැකය පොලිසියට ඇති විය. නීතිය බලගැන්වීමේ ඒකකය උයන්වත්ත වැව අවට හා කොතලාවල, රයිගම ප‍්‍රදේශයේ වෙසෙන බන්ධනාගාර ගත වූවන් හා හෙරොයින් ජාවාරමේ නිරත වූවන් ගැන තොරතුරු සෙවීය. ඒ සඳහා පොලිස් සැරයන් 55202 විරසේන, පොලිස් කොස්තාපල් 69615 ජයසූරිය යන නිලධාරීන් දෙදෙනා කොතලාවල ප‍්‍රදේශයට එවනු ලැබිණ. සිවිල් ඇඳුමෙන් සැරසී රස්සාවක් හොයාගෙන එන අය ලෙස මේ දෙදෙනා අවට පුරා සැරිසැරූහ. කඩපිල් ගානේ රස්තියාදු වූහ. මෙහිදී ඔවුන්ට හෙරොයින් ළඟ තබාගැනීම නිසා අත්අඩංගුවට පත්වූවකු වන අසේල ගැන දැන ගන්නට ලැබිණ. අසේල නිතර සුජිත් නමැත්තකුගේ ගෙදරට පැමිණියේය. සුජිත්ගේ නිවස තිබෙන්නේද වැව ආසන්නයේමය. සුජිත්ගේ නිවසට යන එන සමන් ගැනද විමසිලිමත් වූ පොලිසියට දැන ගන්නට ලැබිණ. සමන් රත්නපුර ප‍්‍රදේශයේ පදිංචිකරුවකු වන අතර හිටපු හමුදා සෙබළෙකි. එසේම ඔහුද බන්ධනාගාරගතව සිටියෙකි. මේ තිදෙනා ගැන ඇස ගසාගෙන සිටි පොලිස් නිලධාරීන් ඔවුන් සමග කුලුපග වී හෙරොයින් පිළිබඳව කතාබහක් ඇති කරගත්තේය. ඉන්දික ගැන තමන් දන්නා ලෙසට පොලිස් ඔත්තුකරුවෝ දෙදෙනා හැසිරුණහ. එයින් සුජිත්ට ඉන්දික සමග තිබූ සබඳතාව සැක හැර දැනගත් පොලිසිය සුජිත් අත්අඩංගුවට ගෙන විමර්ශන සිදුකරද්දී මෙයට සමන්ද සම්බන්ධ බවට තොරතුරු හෙළි විය. නවීන තාක්ෂණය යොදාගනිමින් කරන ලද පරීක්ෂණවලින් මේ එකිනෙකා සමග සබඳතා පැවැත්වූ ජාලයක් හඳුනාගැනීමට පොලිසියට හැකි විය. ඔවුන් අතරින් මෙම සිදුවීමට ඍජුවම සම්බන්ධ තිදෙනෙක් අත්අඩංගුවට ගැනිණ.
පරීක්ෂණය සදහා එවනු ලැබු සැරයන්වරයා කව්ද
55202 විරසේන